A Törvényszék (nyolcadik tanács) 2013. szeptember 16‑i ítélete –
CEPSA kontra Bizottság
(T‑497/07. sz. ügy)
„Verseny – Kartellek – Az útburkoló bitumen spanyol piaca – Évenkénti piacfelosztási és ár‑összehangolási megállapodások – A kifogásközlés fordítása – A jogsértő magatartás betudhatósága – Ésszerű határidő – Pártatlanság elve – A bírság összegének kiszámítása – Jogerőˮ
1.                     Bírósági eljárás – Új jogalapoknak az eljárás folyamán történő előterjesztése – Első alkalommal a tárgyaláson felhozott jogalap – Elfogadhatatlanság (A Törvényszék eljárási szabályzata, 48. cikk, 2. §, első bekezdés) (vö. 120. pont)
2.                     Verseny – Uniós szabályok – Jogsértések – Betudás – Anyavállalat és leányvállalatok – Gazdasági egység – Értékelési szempontok – A leányvállalataiban 100%‑os részesedéssel rendelkező anyavállalat által e leányvállalatokra gyakorolt meghatározó befolyás vélelme – Megdönthető jelleg – Bizonyítási teher (EK 81. cikk; 17. tanácsi rendelet, 15. cikk, (2) bekezdés, és 1/2003 tanácsi rendelet, 23. cikk, (2) bekezdés) (vö. 128–133., 136. pont)
3.                     Intézmények jogi aktusai – Indokolás – Kötelezettség – Terjedelem – Az indokolás hiányára vagy elégtelenségére alapított jogalap – Az indokolás pontatlanságára alapított jogalap – Különbségtétel (EK 253. cikk) (vö. 140. pont)
4.                     Intézmények jogi aktusai – Indokolás – Kötelezettség – Terjedelem – A versenyszabályok megsértéséért bírságokat kiszabó, több címzettet érintő határozat – A leányvállalat magatartásai anyavállalatnak való betudása – Kifejezett indokolás szükségessége (EK 81. cikk és EK 253. cikk) (vö. 151–156. pont)
5.                     Verseny – Uniós szabályok – Jogsértések – Betudás – Anyavállalat és leányvállalatok – Gazdasági egység – Értékelési szempontok – A leányvállalataiban kizárólagos vagy közel kizárólagos részesedéssel rendelkező anyavállalat által e leányvállalatokra gyakorolt meghatározó befolyás vélelme – Az e vélelmet megdönteni kívánó társaság bizonyítási kötelezettségei – A vélelem megdöntéséhez elégtelen elemek (EK 81. cikk) (vö. 165–167., 191., 207., 208., 214., 330. pont)
6.                     Verseny – Közigazgatási eljárás – A Bizottság kötelezettségei – Ésszerű határidő betartása – A jogsértést megállapító határozat megsemmisítése az eljárás elhúzódása miatt – Feltétel – Az érintett vállalkozások védelemhez való jogának megsértése – Hiány – Az 1/2003 rendeletben előírt elévülési idő tiszteletben tartása – Az ésszerű határidő betartásának elvével kapcsolatos megfontolások alkalmazhatatlansága (Az Európai Unió Alapjogi Chartája, 41. cikk, (1) bekezdés; 1/2003 tanácsi rendelet, 25. cikk) (vö. 239., 240., 245., 246. pont)
7.                     Verseny – Bírságok – Összeg – Bírósági felülvizsgálat – Korlátlan felülvizsgálati jogkör – A bírság összegének az ésszerű határidő elvének megsértése miatti csökkentése – Megengedhetőség (EK 81. cikk, (1) bekezdés; 1/2003 tanácsi rendelet, 31. cikk) (vö. 243., 244. pont)
8.                     Megsemmisítés iránti kereset – Jogalapok – A bírósági eljárás ésszerű határideje elvének az uniós bíróság általi megsértése – Maga az eljárás keretében felhozott jogalap – Elfogadhatatlanság – A bírósághoz fordulás jogának megsértése – Hiány (vö. 268., 269. pont)
9.                     Verseny – Bírságok – Összeg – Meghatározás – Kizárólag a jellegük alapján különösen súlyosnak minősített jogsértések – A hatásuk és földrajzi kiterjedésük meghatározásának szükségessége – Hiány (17. tanácsi rendelet, 15. cikk, (2) bekezdés; 98/C 9/03 bizottsági közlemény) (vö. 281., 282. pont)
10.                     Verseny – Bírságok – Összeg – Meghatározás – A Bizottság azon kötelezettsége, hogy tartsa magát a korábbi határozathozatali gyakorlatához – Hiány (EK 81. cikk, (1) bekezdés; 17. tanácsi rendelet, 15. cikk, (2) bekezdés) (vö. 285–287. pont)
11.                     Verseny – Bírságok – Összeg – Meghatározás – Maximális összeg – Kiszámítás – Figyelembe veendő forgalom – A vállalkozásként tevékenykedő gazdasági egységet képező valamennyi társaság összesített forgalma (EK 81. cikk; 17. tanácsi rendelet, 15. cikk, (2) bekezdés, és 1/2003, 23. cikk, (2) bekezdés) (vö. 328. pont)
12.                     Verseny – Bírságok – Összeg – Meghatározás – Szempontok – A jogsértés súlya – Enyhítő körülmények – A versenyszabályoknak való megfelelést célzó program elfogadása – Nem kötelező figyelembevétel – A vállalkozásnak betudható első jogsértés – Kizártság (EK 81. cikk, (1) bekezdés; 17. tanácsi rendelet, 15. cikk; 98/C 9/03 bizottsági közlemény) (vö. 337., 338., 340., 341. pont)
13.                     Megsemmisítés iránti kereset – Megsemmisítést kimondó ítélet – Terjedelem – Abszolút anyagi jogerő – Terjedelem – Mind az indokolás, mind pedig a rendelkező rész figyelembevétele (vö. 356., 357., 362–364., 366. pont)
14.                     Megsemmisítés iránti kereset – Megsemmisítést kimondó ítélet – Joghatások – A versenyszabályok megsértését megállapító bizottsági határozat megsemmisítése – Hatály a keresetet be nem nyújtó címzettek vonatkozásában – A leányvállalat által benyújtott kereset eredményének az anyavállalat keresetének keretében a Törvényszék általi figyelembevétele (EK 81. cikk és EK 230. cikk) (vö. 358., 359. pont)
Tárgy
Az [EK] 81. cikk alkalmazására vonatkozó eljárásban (COMP/38.710 – „bitumen [Spanyolország]”‑ügy) 2007. október 3‑án hozott C(2007) 4441 végleges bizottsági határozat megsemmisítése iránti kérelem, valamint a felperessel szemben e határozatban kiszabott bírság összegének csökkentése iránti kérelem.
Rendelkező rész
1)
A Törvényszék a keresetet elutasítja.
2)
A Törvényszék az Európai Bizottságnak a bírság összegével kapcsolatos kérelmeit elutasítja.
3)
A Törvényszék a Compañía Española de Petróleos (CEPSA), SA‑t kötelezi a költségek viselésére.